รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี แถลงผลงานไตรมาสที่ ๑ ปีงบประมาณ พ.ศ. ๒๕๖๒ เร่งผลักดันทรัพย์สินออกจากระบบ ได้กว่า ๔๖,๒๗๔ ล้านบาท และสามารถไกล่เกลี่ยข้อพิพาทชั้นบังคับคดีสำเร็จมากกว่
วันพุธที่ 16 มกราคม 2562
กระทรวงยุติธรรม โดยกรมบังคับคดี แถลงผลงานไตรมาสที่ ๑ ปีงบประมาณ พ.ศ. ๒๕๖๒ เร่งผลักดันทรัพย์สินออกจากระบบ ได้กว่า ๔๖,๒๗๔ ล้านบาท และสามารถไกล่เกลี่ยข้อพิพาทชั้นบังคับคดีสําเร็จมากกว่
กรมบังคับคดี แถลงผลงานไตรมาสที่ ๑ ปีงบประมาณ พ.ศ. ๒๕๖๒ เร่งผลักดันทรัพย์สินออกจากระบบ ได้กว่า ๔๖,๒๗๔ ล้านบาท และสามารถไกล่เกลี่ยข้อพิพาทชั้นบังคับคดีสําเร็จมากกว่า ๕,๐๐๐ ราย
ในวันพุธที่ ๑๖ มกราคม ๒๕๖๒ เวลา ๑๐.๐๐ น.
นางสาวรื่นวดี สุวรรณมงคล อธิบดีกรมบังคับคดี
แถลงผลการดําเนินงานของไตรมาสที่ ๑ ประจําปีงบประมาณ พ.ศ. ๒๕๖๒
ตามนโยบายกรมบังคับคดี ประจําปีงบประมาณ พ.ศ. ๒๕๖๒
เพื่อการพัฒนาสู่ความเป็นเลิศใน ๕ ด้าน (LED ๕ Excellence)
ได้แก่ การบริหารจัดการคดี การพัฒนานวัตกรรมและระบบการทํางาน
การพัฒนาระบบฐานข้อมูล การเพิ่มศักยภาพบุคลากร และการยกระดับองค์กร
เพื่อพัฒนาไปสู่ LED - Thailand ๔.๐ โดยมีผลการดําเนินงานหลัก ๆ ดังนี้
๑. การเร่งผลักดันทรัพย์สินออกจากระบบ ตามที่ได้กําหนดค่าเป้าหมายในการผลักดันทรัพย์สิน
ในปีงบประมาณ ๒๕๖๒ ไว้สูงกว่าปีงบประมาณที่ผ่านมา จํานวนถึง ๑๓๐,๐๐๐ ล้านบาท
โดยในไตรมาสแรก สามารถผลักดันทรัพย์สินได้ เป็นเงินจํานวน ๔๖,๒๗๔,๑๔๕,๙๓๒ บาท
โดยผลของการขายทอดตลาด การงดการบังคับคดี และการถอนการบังคับคดีของไตรมาสแรกปี พ.ศ. ๒๕๖๒
สูงกว่า ปี พ.ศ. ๒๕๖๑ คิดเป็นร้อยละ ๕๐.๘๙ ๗๒.๙๐ และ ๓๐.๒๑ ตามลําดับ
อันเป็นผลเนื่องมากจากการทํางานเชิงรุกทั่วประเทศและขยายกลุ่มเป้าหมายให้กว้างยิ่งขึ้น
๒. การไกล่เกลี่ยข้อพิพาทในชั้นบังคับคดี ภายใต้กลยุทธ์การดําเนินการไกล่เกลี่ย
“เชิงรุก เชิงลึก และครอบคลุม” มีเรื่องเข้าสู่การไกล่เกลี่ยจํานวน ๕,๘๔๗ เรื่อง
และสามารถไกล่เกลี่ยสําเร็จ ๕,๒๕๗ เรื่อง
โดยได้ทําการไกล่เกลี่ยหนี้ครัวเรือน หนี้รายย่อยต่าง ๆ
และหนี้กองทุนเงินให้กู้ยืมเพื่อการศึกษา (ก.ย.ศ.) เป็นต้น
โดยในเดือนธันวาคม ๒๕๖๑ กรมบังคับคดีร่วมกับ ก.ย.ศ. จัดมหกรรมไกล่เกลี่ยข้อพิพาท
ชั้นบังคับคดีหนี้ ก.ย.ศ. ในพื้นที่ ๓ จังหวัดชายแดนใต้ ประกอบด้วย จังหวัดยะลา ปัตตานี และนราธิวาส
มีลูกหนี้ ก.ย.ศ. เข้าร่วมมหกรรม จํานวนทั้งสิ้น ๗,๓๒๙ ราย
๓. การบูรณาการความร่วมมือกับหน่วยงานต่างๆ เพื่อเพิ่มประสิทธิภาพในการปฏิบัติงาน
ในการบังคับคดีแพ่งและบังคับคดีล้มละลาย
ไตรมาสแรกของปีงบประมาณ ๒๕๖๒ กรมบังคับคดีได้ลงนามบันทึกข้อตกลงความร่วมมือในการเชื่อมโยง
และแลกเปลี่ยนข้อมูลทางอิเล็กทรอนิกส์กับหน่วยงานภาครัฐและเอกชน ได้แก่
๑. บริษัท ศูนย์รับฝากหลักทรัพย์ (ประเทศไทย) จํากัด ๒. บริษัทโตโยต้าลีสซิ่ง (ประเทศไทย) จํากัด
๓. ธนาคารแห่งประเทศจีน (ไทย) จํากัด (มหาชน) ๔. สํานักงานคณะกรรมการกิจการกระจายเสียง
กิจการโทรทัศน์ และกิจการโทรคมนาคมแห่งชาติ (สํานักงาน กสทช.) และ ๕. กรมที่ดิน
และได้ลงนามบันทึกข้อตกลงว่าด้วยความร่วมมือเพื่อประโยชน์ในการบังคับคดีกับผู้กระทําความผิด
กับสํานักงานการบังคับคดี สํานักงานอัยการสูงสุด และสํานักงาน ก.ล.ต.
๔. การพัฒนาความร่วมมือกับต่างประเทศ เมื่อวันที่ ๖ พฤศจิกายน ๒๕๖๑
Mr.Zhao Dacheng รัฐมนตรีช่วยว่าการกระทรวงยุติธรรม สาธารณรัฐประชาชนจีน พร้อมคณะ
เข้าเยี่ยมและศึกษาดูงานด้านการบังคับคดีและการไกล่เกลี่ยข้อพิพาทชั้นบังคับคดี
การนําด้านเทคโนโลยีมาใช้ในการปฏิบัติงาน และได้ร่วมแลกเปลี่ยนแนวทางในการปฏิบัติงาน
๕. การพัฒนาทักษะดิจิทัล โดยกรมบังคับคดีได้รับคัดเลือกให้เป็นหน่วยงานนําร่อง
การสร้างและพัฒนากําลังคนภาครัฐเชิงกลยุทธ์เพื่อนําไปสู่ดิจิทัลไทยแลนด์
จาก อ.ก.พ. วิสามัญเฉพาะกิจเกี่ยวกับการขับเคลื่อนการพัฒนาทักษะด้านดิจิทัลของข้าราชการ
๖. การพัฒนากระบวนการทํางาน กรมบังคับคดีได้เริ่มดําเนินการใช้ระบบอิเล็กทรอนิกส์รับ - ส่ง
หนังสือราชการภายในหน่วยงานทั้งส่วนกลางและส่วนภูมิภาค
ตั้งแต่วันที่ ๑ พฤศจิกายน ๒๕๖๑ - ๒๘ ธันวาคม ๒๕๖๑
ส่งผลให้กรมบังคับคดีสามารถลดการใช้กระดาษได้ไม่น้อยกว่า ๙,๐๘๔ แผ่น
เป็นการใช้ระบบเทคโนโลยีสารสนเทศควบคู่กับการรักษาสิ่งแวดล้อม ภายใต้ “LED ๔.๐ & Go green”
๗. การเตรียมความพร้อมเพื่อรองรับการปฏิบัติงานตามกฎหมายใหม่
ตามที่ที่ประชุมคณะรัฐมนตรี เมื่อวันที่ ๒๕ ธันวาคม ๒๕๖๑
ได้มีมติเห็นชอบในหลักการตามร่างพระราชบัญญัติวิธีปฏิบัติราชการทางปกครอง (ฉบับที่ ..) พ.ศ. ....
(การบังคับทางปกครอง) เพื่อปรับปรุงหลักเกณฑ์ในการบังคับทางปกครองให้ชัดเจน
มีประสิทธิภาพ และเป็นธรรมยิ่งขึ้น และสภานิติบัญญัติแห่งชาติได้ลงมติในวาระแรก
เมื่อวันที่ ๑๐ มกราคม ๒๕๖๒ เห็นชอบกับร่างพระราชบัญญัติฉบับดังกล่าว
โดยสาระสําคัญส่วนหนึ่งกําหนดมอบภารกิจใหม่ให้กับกรมบังคับคดี
ในการบังคับคดีตามคําสั่งทางปกครองที่กําหนดให้ชําระเงินโดยเจ้าพนักงานบังคับคดี
ดังนั้น กรมบังคับคดีจําเป็นต้องหารือกับหน่วยงานต่าง ๆ ที่เกี่ยวข้องเพื่อเตรียมความพร้อม
ในการดําเนินการตามร่างพระราชบัญญัติฉบับดังกล่าว